Sâdeq Chubak
Sâdeq Chubak var en iransk forfatter, der som den første skrev på på et rendyrket persisk talesprog i dialogerne og forfattede stramt komponerede noveller.
Chubaks rendyrkede naturalistiske romaner og noveller er befolket af samfundets mest stakkels og fattige eksistenser. Hans vigtigste anliggende var udstillingen af det iranske samfunds dobbeltmoral og hykleri, hvor menneskets driftsbårne natur og seksualitet ifølge forfatteren generelt søges skjult.
En del af hans værker er oversat til europæiske sprog, og begge hans romaner Tangsir (1964, Tangsir)og Sang-e Sabur (1968, The Patient Stone) er oversat til engelsk. Novellen "Oliesælgeren" findes på dansk i Syv persiske fortællinger (1994).